Bajaruvchi
Bajaruvchi — OʻzR JKning 28-moddasiga koʻra, jinoyatni bevosita, toʻla yoki qisman sodir etgan yoxud JKga muvofiq javobgarlikga tortilishi mumkin boʻlmagan shaxslardan yoki boshqa vositalardan foydalanib jinoyat sodir etgan shaxs. Ishtirokchilikda sodir etiladigan jinoyatlarda bajaruvchi markaziy figuradir. Bajaruvchi deb jinoyatni bevosita toʻla yoki qisman sodir etgan shaxsga aytiladi. Qonunga muvofiq javobgarlikga tortilishi mumkin boʻlmagan shaxslardan yoki boshqa vositalardan foydalanib jinoyat sodir etgan shaxs ham bajaruvchi hisoblanadi.